**PARAUGS**

**Darba līgums Nr.** *1/2024-NVA*

*Rīgā*  2024.gada *10. aprīlī*

***SIA “Smaida”***, Reģ. Nr.*12365478912*, juridiskā adrese: *Eksporta iela 5, Rīga, LV-1010* (turpmāk – Darba devējs), tās *valdes locekles Lienes Liepiņas* personā, kurš (-a) rīkojas saskaņā ar *statūtiem*, no vienas puses, un

***Uģis Kārkliņš***, personas kods *111111-11111*, dzīvo: *Nīcgales iela 45, Rīga, LV-1035* (turpmāk – Darbinieks), no otras puses, turpmāk abi kopā – Puses, pamatojoties uz Atveseļošanas fonda projekta „Prasmju pilnveide pieaugušajiem” Nr. 3.1.2.5.i.0/1/23/I/CFLA/001 aktīvā nodarbinātības pasākuma „Apmācība pie darba devēja” (turpmāk – Pasākums) ietvaros Darba devēja un Nodarbinātības valsts aģentūras *2024. gada 20. martā* noslēgto līgumu „Līgums par aktīvā nodarbinātības pasākuma „Apmācība pie darba devēja” īstenošanu” Nr. 8.4-10.1/*23*, noslēdz šādu darba līgumu (turpmāk – Līgums):

1. **Līguma priekšmets**

1.1. Darbinieks stājas darbā pie Darba devēja, un Darba devējs pieņem Darbinieku darbā ***projekta vadītāja asistenta*** profesijā(profesijas kods: ***334313***).

1.2. Darbinieks uzsāk darbu **2024. gada *12. aprīlī.***

1.3. Līgums ir noslēgts uz *noteiktu laiku –* ***līdz 2024. gada 11. jūlijam* /** *nenoteiktu laiku* [[1]](#footnote-1).

1.4. Darbinieka dalība Pasākumā ir **no 2024. gada *12.aprīļa* līdz *2024. gada 11. jūlijam.***

1.5. Darbinieks darbu veic Darba devēja uzņēmumā ***Lāčplēša iela 10, Rīga, LV-1010*** [[2]](#footnote-2).

1.6. Uzsākot darba attiecības, Darba devējs 3 mēnešus īsteno Darbinieka praktisko apmācību. Praktiskās apmācības laikā katru dienu Darba devējs nodrošinās Darbiniekam kvalificētu darba vadītāju, kurš ir ieguvis izglītību vai ne mazāk kā divus gadus ilgu darba pieredzi profesijā, kurā veic Darbinieka praktisko apmācību.

1. **Darbinieka pienākumi un tiesības**

2.1. Darbinieks apņemas kvalitatīvi un savlaicīgi pildīt sava amata tiešos pienākumus atbilstoši Līgumā un Darbinieka amata aprakstā (Līguma 1.pielikums) noteiktajam.

2.2. Darbinieks apņemas pildīt Darba devēja norādījumus un rīkojumus, kas nav pretrunā Līguma nosacījumiem vai Latvijas Republikā spēkā esošajiem normatīvajiem aktiem.

2.3. Darbinieks apņemas ievērot Darba devēja iekšējos kārtības noteikumus, darba aizsardzības, drošības tehnikas, darba higiēnas un ugunsdrošības noteikumus.

2.4. Darbinieks apņemas saudzīgi izturēties pret Darba devēja mantu un finanšu līdzekļiem, kā arī neveikt darbības, kas kaitē vai var kaitēt Darba devēja reputācijai.

2.5. Darbiniekam ir pienākums nekavējoties informēt Darba devēju par darba nespēju vai citiem iemesliem, kas liedz Darbiniekam veikt amata tiešos pienākumus.

2.6. Praktiskās apmācības laiks ir līdzvērtīgs darba laikam, un par tā kavējumiem var iestāties Darba likuma 101.panta pirmās daļas 1.punktā minētās sekas.

2.7. Darbiniekam, pamatojoties uz attiecīgu Darba devēja rīkojumu, ir pienākums veikt veselības pārbaudi gadījumos, kad šādas pārbaudes veikšana ir objektīvi pamatota vai paredzēta Latvijas Republikā spēkā esošajos normatīvajos aktos.

2.8. Darbinieks apņemas atlīdzināt jebkurus zaudējumus, kas nodarīti Darba devējam, Darbinieka prettiesiskas darbības vai bezdarbības rezultātā.

2.9. Darbiniekam ir tiesības pieprasīt un saņemt ikgadējo apmaksāto atvaļinājumu, kas nav īsāks par četrām kalendāra nedēļām, neskaitot svētku dienas.

3.0. Darbiniekam, Līgumā noteiktā apmērā un kārtībā, ir tiesības saņemt darba algu par paveikto darbu.

1. **Darba devēja pienākumi un tiesības**

3.1. Darba devējs apņemas, Līgumā noteiktā apmērā un kārtībā, izmaksāt Darbiniekam darba algu par paveikto darbu.

3.2. Darba devējs apņemas izmaksāt Darbiniekam piemaksas Latvijas Republikā spēkā esošajos normatīvajos aktos noteiktajos gadījumos un kārtībā.

3.3. Darba devējs apņemas nodrošināt Darbiniekam veselībai nekaitīgus, drošus darba apstākļus un darba vidi, atbilstoši Latvijas Republikā spēkā esošo normatīvo aktu prasībām.

3.4. Darba devējam ir pienākums, pirms darba uzsākšanas, iepazīstināt Darbinieku ar iekšējiem kārtības noteikumiem, darba aizsardzības, drošības tehnikas, darba higiēnas, ugunsdrošības noteikumiem un citiem noteikumiem, kas nepieciešami darba pienākumu izpildei.

3.5. Darba devējam ir pienākums piešķirt Darbiniekam ikgadējo apmaksāto atvaļinājumu, kas nav īsāks par četrām kalendāra nedēļām, neskaitot svētku dienas, kā arī citas atpūtas dienas, kas noteiktas Latvijas Republikā spēkā esošajos normatīvajos aktos.

1. **Darba laiks, darba alga un darba algas izmaksas kārtība**

4.1. Darbiniekam ir noteikts ***normāls* darba laiks** *(40 stundas nedēļā): no pirmdienas līdz piektdienai, no plkst.9:00 līdz plkst.18:00, ar pusdienu pārtraukumu no plkst.13:00 līdz plkst.14:00. Darbiniekam kā brīvdienas tiek noteiktas sestdienas un svētdienas, kā arī valstī noteiktās svētku dienas. Darba laiks pirmssvētku dienās tiek saīsināts par vienu stundu.*

4.2. Darbiniekam noteikta darba alga **EUR *1500,00*** (*viens tūkstotis pieci simti euro*, *00* centi)mēnesī.

4.3. Darba alga par iepriekšējo mēnesi tiek izmaksāta vienreiz mēnesī līdz katra mēneša *5.datumam* *ar pārskaitījumu uz Līguma rekvizītos norādīto Darbinieka bankas kontu.*

1. **Līguma grozīšana un izbeigšana**

5.1. Izmaiņas un papildinājumi Līgumā stājas spēkā, ja par to ir panākta rakstveida vienošanās, kuru parakstījis Darba devējs un Darbinieks.

5.2. Darbiniekam ir tiesības rakstveidā uzteikt Līgumu, par to paziņojot Darba devējam vienu mēnesi iepriekš, izņemot periodā, kas noteikts Līguma 1.4.punktā, kad Darbiniekam ir tiesības rakstveidā uzteikt Līgumu, par to paziņojot Darba devējam vienu dienu iepriekš.

5.3. Darba devējam ir tiesības rakstveidā uzteikt Līgumu Latvijas Republikā spēkā esošajos normatīvajos aktos noteiktajā kārtībā.

1. **Citi noteikumi**

6.1. Visus strīdus un domstarpības, kas radušies par Līguma izpildi, Darba devējs un Darbinieks risina savstarpējā pārrunu ceļā.

6.2. Strīdus un domstarpības, kuras nav izdevies atrisināt savstarpēju pārrunu ceļā, Darba devējs un Darbinieks risina Latvijas Republikas normatīvajos aktos noteiktajā kārtībā.

6.3. Līgums sagatavots divos eksemplāros, latviešu valodā, katrs uz *trim* lapām. Viens Līguma eksemplārs glabājas pie Darba devēja, bet otrs pie Darbinieka. Abiem Līguma eksemplāriem ir vienāds juridiskais spēks. Līgumam kā neatņemama sastāvdaļa pievienots viens pielikums: Amata apraksts uz *divām* lapām.

1. **Rekvizīti**

|  |  |
| --- | --- |
| **Darba devējs** | **Darbinieks** |
|  |  |
| Nosaukums: *SIA “Smaida”* | Vārds, uzvārds: *Uģis Kārkliņš* |
| Adrese: *Eksporta iela 5,* *Rīga, LV-1010* | Adrese: *Nīcgales iela 45,* *Rīga, LV-1035* |
| Reģistrācijas Nr.: *12365478912* | Personas kods: *111111-11111* |
| Banka: *Swedbank, AS* | Banka: *SEB banka, AS* |
| Kods: *HABALV22* | Kods: *UNLALV2X* |
| Konts: *LV16 HABA 0551 0164 3000 1* | Konts: *LV85 UNLA 0330 0120 0330 1* |
| e-pasts:*Smaida@smaida.lv* | e-pasts:*ugiskarklins@gmail.com* |
|  |  |
| *L.Liepina / L.Liepiņa /* | *U.Karklins / U.Kārkliņš /* |

1. Izvēlas un lieto atbilstošo, lieko dzēš. [↑](#footnote-ref-1)
2. Adresei jāsakrīt ar Līguma par aktīvā nodarbinātības pasākuma „Apmācība pie darba devēja” īstenošanu 1.3.punktā norādīto darba vietas adresi. [↑](#footnote-ref-2)